
TOKOH FALAK 

"AL-KHAWARIZMI(780-850M)" 




Beliau ialah Abu Abdullah Mohammad Ibnu Musa dan lebih dikenali dengan Al- 
Khawarizmi. Beliau dilahirkan di Khawazim (Kheva), selatan Laut Aral, Uzbekistan. 

Sumbangan al-Khawarizmi: 

Beliau telah berjasa dalam bidang falak pada zaman pemerintahan Khalifah al-Ma’mun, 
Bani Abbasiyah di Baghdad. Beliau telah dinobatkan sebagai Ahli Falak Diraja atas 
sumbangan dan kajian beliau. Al-Khawarizmi adalah seorang ahli falak yang agung. 

Diantara hasil kerja beliau ialah membuat penyemakan dan memperkemaskan semula 
ilmu astronomi pada ketika itu dan membetulkan pelbagai pandangan Ptolemy. Beliau 
juga telah menghasilkan peta dunia pertama yang telah diterokai pada zaman itu. Beliau 
juga telah menghitung isipadu dan ukurlilit bumi, mencipta alat penentu kedudukan 
bintang, sukatan masa dan jam matahari. 

Selain bidang falak, Al-Khawarizmi juga adalah seorang ahli matematik yang agung. 
Beliau telah merintis algebra (arithmatic), penggunaan angka sifar dan perpuluhan, fungsi 
sinus dan tangen, ungkapan quadratik secara geometri dan trigonometri. 

Karya-karya al-Khawarizmi: 

Diantara karangan Al-Khawarizmi ialah Kitab at-Tarikh (falak), Kitab al- 
Rukhmat(falak), Istkhraj Tarikh al-Yahudi (falak), Kitab Surat al-Ard (falak-gcograti), 
Hisab al-Jabr wal Muqabalah (matematik) dan Kitab al-Jam’a bil Hisab al-Hindi 
(arithmatic). 

Kitab al-Jam’a wal-Tafreeq bil Hisab al-Hindi tentang kira-kira telah hilang di benua 
Arab tetapi masih boleh diperoleh dalam buku yang diterjemahkan ke dalam bahasa 
Latin. 

Bukunya Al-Maqala ti Hisab-al Jabr wa-al-Muqabilah mengenai Algebra juga telah 
diterjemahkan ke dalam bahasa Latin pada kurun ke- 12 dan ia adalah terjemahan yang 
diperkenalkan dalam dunia sains baru kepada Barat.Hasil kerjanya dalam ilmu falak turut 
telah diterjemahkan ke dalam bahasa Eropah dan kemudian ke dalam bahasa Cina. 

Buku geografinya, Kitab Surat-al-Ard bersama-sama peta lakarannya juga telah 
diterjemahkan. Selain itu, beliau turut menulis kalendar Yahudi, Istikhraj Tarikh al- 
Y ahud. 

Beliau juga menulis Kitab al-Tarikh dan buku mengenai alat yang menunjukkan waktu 
dengan bayangan matahari dikenali Kitab al-Rukhmat. Malangnya kedua-dua buku itu 
telah hilang.Pengaruh Khawarizmi dalam perkembangan ilmu sains khususnya 
matematik, astronomi dan geografi kini menjadi lakaran sejarah.Buku- bukunya turut 
menjadi buku teks di beberapa universiti sehingga kurun ke- 16. 

"AL-KINDI(800-873M)" 




Beliau ialah Abu Yousouf Yaqub Ibnu Ishaq al-Kindi dan lebih dikenali dengan nama al- 
Kindi. Dilahirkan di Kufa, Iraq sekitar tahun 800 Masihi. 

Sumbangan al-Kindi: 

Beliau telah berjasa mengembangkan ilmu falak pada zaman Khalifah al-Ma’mun, al- 
Mu’tasim dan al-Mutawakkil, Bani Abbasiyah di Baghdad. Beliau pernah bertugas 
bersama-sama Al-Khawarizmi dan pernah menjadi guru peribadi anak Khalifah al- 
Mu’tasim. Al-Kindi juga disenaraikan salah seorang ahli falak yang amat berjasa dalam 
dunia astronomi. 

Diantara hasil kerja beliau ialah kajian tentang optik, gelombang, monograf pasang surut, 
peralatan astronomi, ruang dan waktu dan kaedah penghitungan untuk bulatan. Al-Kindi 
juga adalah seorang ahli matematik yang agung. Beliau telah mengulas dan menerangkan 
tentang manuskrip pemomboran India, kesepaduan angka, garis dan pendarahan nombor, 
quantiti bandingan, kira-kira perkadaran dan masa, kaedah-kaedah pengangkaan dan 
pembatalan dalam satu ungkapan persamaan dan teori keselarian. 

Karya-karva al-Kindi: 

Al-Kindi telah menulis 16 buah buku berkenaan falak, tizik 12 buah, arithmatik 11 buah 
dan geometri 32 buah. Diantara tajuk buku-buku beliau ialah Tanjim Ikhtiya-rat al- 
Ayyam, Ilahyat-e-Aristu, al-Mosiqa, Mad-o-Jazr dan Aduiyah Murakkaba. 

"AL-FARGHANI (805-880M)" 




Beliau adalah Abu’l-Abbas Ahmad ibn Muhammad ibn Kathir al-Farghani. Dilahirkan di 
Farghana, Transoxiana. Beliau merupakan salah seorang ahli astronomi yang terkenal 
ketika berkhidmat sepanjang era al-Mamun. 

Sumbangan al-Farghani: 

Al-Farghani menerima teori Ptolemy dan nilai-nilainya yang dicatatkan berlaku lebih 
awal. Menurut Al-Farghani, teori itu jika diteliti bukan sahaja memberi kesan kepada 
bintang tetapi juga planet di alam semesta ini. Kejayaan Al-Farghani yang lain ialah 
beliau mendapati bumi mempunyai ukur lilit sejauh 11,700 km termasuk menentukan 
ukur lilit planet. 

Aktiviti penyelidikan Al-Farghani tidak terhad kepada ilmu bintang tetapi turut meliputi 
bidang kejuruteraan. Menurut Ibn Tughri Birdi, Al-Farghani telah menyelia projek 
pembinaan Great Nilometer di al-Fustat (Cairo lama). Projek itu siap sepenuhnya pada 
tahun 861 Masehi iaitu selepas al-Mutawakkil yang mengarahkan pembinaan itu 
meninggal dunia.Pada awalnya, Al-Mutawakkil telah mengamanahkan dua anak lelaki 
Musa ibn Shakir iaitu Muhammad dan Ahmad untuk menjalankan projek yang dikenali 
al-Ja’fari. Dua beradik itu kemudiannya telah mengadakan perundingan dengan Al- 
Farghani yang sekali gus meminggirkan jurutera terkenal ketika itu, Sind ibn Ah. Terusan 

yang dibina itu melalui kota baru iaitu Al-Ja’fariyya iaitu sebuah kota yang Al- 
Mutawakkil bina berdekatan Samarra di Tigris. 

Bagaimanapun berlaku sedikit kesilapan dan Al-Farghani telah diarahkan membetulkan 
kesilapan.Beliau kemudian memulakan kerja dengan mengorek lebih dalam terusan 
berkenaan.Dengan itu, air yang cukup akan melalui terusan 'baru’ itu kecuali pada ketika 
paras Sungai Tigris meningkat naik. Berita mengenai itu telah membangkitkan 
kemarahan Caliph dan dua beradik itu telah diselamatkan daripada menerima hukuman 
hanya apabila Sind ibn Ali bersedia menjamin pembetulan yang telah dibuat oleh Al- 
Farghani walaupun ia memberi risiko kepada kebajikan dan 
kehidupannya.Bagaimanapun al-Mutawakkil telah dibunuh sejurus sebelum kesilapan itu 
menjadi nyata. Beberapa penjelasan telah dibuat berhubung kesilapan yang berlaku, 
antaranya Al-Farghani lebih menumpukan kepada teori berbanding praktikal dalam 
kejuruteraan sehingga akhirnya beliau dikatakan tidak pemah berjaya menyiapkan 
sesuatu projek. 

Karya-karya al-Farghani: 

Al-Farghani telah menulis mengenai buku bertajuk Elements of Astronomy iaitu Kitab Fi 
al-Harakat al-Samawiya wa Jawami Ilm al-Nujum iaitu sebuah buku mengenai 
pergerakan objek di langit yang lengkap. Kitab ini juga turut membincangkan hal 
mengenai sains bintang dan diterjemahkan ke dalam bahasa Latin pada abad ke- 12. 
Terjemahan itu sekali gus memberi pengaruh yang besar kepada ahli astronomi Eropah. 

The Fihrist daripada Ibn al-Nadim ditulis pada tahun 987 Masehi dan telah menghasilkan 
dua karya mengenai Al-Farghani: (1) “The Book of Chapters - satu ringkasan mengenai 
Almagest” (Kitab al-Fusul, Ikhtiyar al-Majisti) dan (2) “Book on the Construction of 
Sun-dials” (Kitab ‘Amal al-Rukhamat). 

The Jawami atau 'The Elements’ merupakan buku paling dikenali mengenai Al-Farghani 
dan pengaruh kerjanya yang paling baik. Beliau tetap dapat menghasilkan karya yang 
baik walaupun beliau dikatakan pernah melakukan kesilapan dalam projek membina 
terusan di Cairo Lama. 

"AL-BATTANI(858-929M)" 




Nama sebenar beliau ialah Abu Abdallah Mohammad Ibnu Jabir Ibn Sinan al-Raqqi al- 
Harrani al-Sabi al-Battani dan lebih dikenali dengan al-Battani. Beliau dilahirkan di 
Battan, Harran, Turki dan meninggal di Samarak, Iraq. 

Sumbangan Al Battani: 

Beliau memulakan kajiannya di Bitan, Iraq, kemudian di Antokiah, Syria. Beliau telah 
menggariskan dengan cukup teliti mengenai pusingan tahun dan musim, kadar peredaran 
matahari dan menggariskan miring buruj di garisan khatulistiwa. Beliau juga mempunyai 
penyelidikan yang teliti dalam gerhana matahari, bulan dan pergerakanya. Beliau 
merupakan orang pertama menggunakan kosain dan garis sendeng dalam segitiga dan 
sudut juga penggunaan lambang dan trigonometri ke barat. 

Karya-Karya Al Battani: 

Beliau memperbetulkan hasil Batlimous dalam bukunya “ Al Zaiju al Sabik". Bukunya 
terdiri dari muqaddimah dan 57 bahagian tentang cara-cara pengiraan, sifat buruj, kadar 
miring, bintang dan permasalahan nya, berjenis-jenis taqwim, ukuran masa dan tempoh 
tahunan, alat-alat astronomi dan cara membuatnya. Buku tersebut diterjemah ke bahasa 
Latin oleh Aplaton Al Tipoli pada kurun 18 Masihi dan terjemahan ini memberi kesan 
terhadap perkembangan astronomi di Eropah dan sebagai contoh yang nyata ialah 
mengenai kajian Copemicus terhadap penghasilan beliau. 

Lain-lain karangan beliau ialah “Zaiju al Ralqani" yang mengandungi hasil kajian beliau, 
“Syarah Arbau’u Maqolat Li Batlimous", “ Kitab Ta’ dil Kawakib" dan “Kitab Ma’rifatul 
Matoli’u al Buruj fima Baina Arba’i al Falak". Beliau juga mempunyai beberapa rencana 
di bidang geografi. 



"AL-KHAZIN (900-971M)" 



Abu Jafar Muhammad ibn al-Hasan Khazin lahir pada tahun 900 Masehi di Khurasan 
yang terletak di timur Iran. Lebih dikenali sebagai al-Khazin dan merupakan ahli 
astronomi dan matematik terkenal pada zamannya. Beliau meninggal dunia pada tahun 
971 Masihi 

Sumbangan al-Khazin: 

Pada tahun 959 atau 960 Masihi, Perdana Menteri Rayy yang dilantik oleh Adud ad- 
Dawlah meminta al-Khazin mengukur sudut tidak tepat gerhana iaitu sudut di mana 
permukaan rata atau datar yang muncul pada matahari untuk bergerak ke arah garisan 
Khatulistiwa di bumi. 

Al-Khazin pernah dikritik oleh al-Biruni yang menuduhnya mengeluarkan kenyataan 
yang tidak perlu berhubung ulasannya terhadap teori aloi oleh Ptolemy. Hanya satu 
bahagian kecil daripada ulasan itu dapat diselamatkan iaitu yang mengandungi topik 
perbincangan al-Khazin mengenai pendapat Ptolemy yang menyatakan alam semesta 
adalah berbentuk sfera.Hasil kerja al-Khazin dikatakan banyak dipengaruhi oleh motivasi 
yang diterimanya daripada ahli Matematik, al-Khujandi. 

Selain itu, al-Khazin telah mengusulkan model solar yang berbeza daripada 
Ptolemy. Beliau mempunyai pendapat yang berbeza mengenai model solar yang 
dikemukakan oleh Ptolemy yang menyatakan bahawa pergerakan matahari adalah 
mengikut kitaran seragam yang bukan berpusatkan bumi. Al-Khazin yang tidak setuju 

dengan model itu mengusulkan satu model yang mana menurut beliau, matahari bergerak 
dalam satu pusingan yang berpusatkan bumi. 

Karya al-Khazin: 

Hasil kerja al-Khazin iaitu Zij al-Safa’ih telah dinobatkan sebagai satu kejayaannya yang 
terbaik dalam kerja lapangan yang akhirnya menjadi bahan rujukan utama saintis 
lain.Kerja itu menggambarkan peralatan astronomi dan salinannya telah dibuat di Jerman 
pada waktu Perang Dunia Kedua. 



"AL-SUFI(903-986M )" 




Al-Sufi merupakan ahli astronomi Parsi (Iran) . Beliau dikenali sebagai Abd ar-Rahman 
as-Sufi atau Abd al-Rahman Abu al-Hussain atau lebih dikenali sebagai Azophi di Barat. 
Beliau yang merupakan salah seorang ahli sains Islam dilahirkan pada 7 Disember 903 
dan meninggal dunia pada 25 Mei 986. Al-Sufi tinggal di kawasan Emir adud ad-Daula 
di Isfahan. 

Sumbangan al-Sufi 

Beliau melakukan tugas menterjemah dan mengembangkan kerja-kerja astronomi Greek, 
terutama almagest ofPtolemy. Al-Sufi melakukan beberapa sumbangan dalam astronomi 

pada zaman pertengahan dengan membetulkan senarai bintang Ptolemy dan melakukan 
anggaran magnitud serta kejelasan yang menyimpang daripada kerja-kerja Ptolemy. 
Beliau mengenal pasti Awan Besar Megallanic yang kelihatan di Yaman dan bukan di 
Isfahan yang tidak dapat dilihat oleh bangsa Eropah sehingga penggembaraan Megellan 
pada abad ke 16. 

Beliau merupakan penterjemah utama ke Bahasa Arab mengenai Astronomi Hellenistic 
yang berpusat di Iskandariah. Beliau memerhati dan dapat mengira tempoh panjang tahun 
tropika dan menerangkan mengenai bintang, posisi, magnitud dan warna serta 
menghasilkan keputusan mengenai buruj demi buruj. Beliau menghasilkan dua lukisan 
bagi setiap buruj, satu dari luar cakerawala dan satu lagi dari sebelah dalam yang dilihat 
dari Bumi. Beliau telah mengenalpasti galaksi Andromeda M31. Beliau juga berjaya 
menyenaraikan dan menerangkan dengan terperinci kegunaan astrolab. 

Karya-karya al-Sufi 

Diantara hasil tulisan beliau yang amat terkenal ialah Kitab Al-Kawakib As- Sabit Al- 
Musawwar yang menerangkan tentang kedudukan buruj bintang. As-Sufi mengeksplorasi 
bukan hanya kedudukan bintang tetapi juga kedudukan buruj bagi bintang itu sendiri, 
menggambarkannya, serta menghurai pantulan sinar dan warnanya. 

Al-Sufi menulis dalam bahasa Arab walau dia sendiri berbahasa Parsi. Beliau 
menghitung tahun matahari dengan tepat. As-Sufi juga adalah saintis pertama yang 
menerangkan tentang kewujudan nebula dan galaksi di angkasaraya. 

Al-Sufi juga menulis mengenai astrolab dan mencari beberapa kegunaan mengenainya. 
Beliau menerbitkan bukunya ‘Book of Fixed Stars’ pada 964, yang memaparkan 
mengenai kerjayanya dalam bentuk teks dan gambar. 

"AL-BUZGANI (940-998M)" 



Beliau ialah Abu Al Wafa’ Mohd b. Mohd b. Ismail b. Al Abbasi. Seorang ahli 
matematik dan astronomi Parsi yang telah dilahirkan di Bauzijan, Iran dan mati di 
Baghdad, Iraq. 

Sumbangan al-Buzgani: 

Beliau telah memepelajari Matematik, atronomi dan mengkaji satah-satah. Termasuk di 
antara perintis di dalam lukisan, analisa dan kejuruteraan dan trigonometri. Beliau 
mengikut cara baru di dalam penggunaan kosain dan menetap undang-undang am kosain 
dalam trigonometri bulatan. 

Beliau dianggap orang pertama pencipta nisbah segitiga dan memasukkan penggunaan 
garisan linear dan berjasa besar dalam memperkemaskan trigonometri . Di dalam 
trigonometri beliau mengarang buku “Kitab Isthikhraj al Autar”. Dan “Kitab al Amal bi 
al Jadual Satini”. 

Karya-karya al-Buzgani: 

Beliau telah mengarang kitab-kitab mengkritik penghasilan Eucleides. Diaphantos dan 
Khuarizmi. Beliau telah mengarang buku-buku Matematik diantaranya ialah “Kitab al 
Madkhal II al Arasmatiq” dan “Tafsir Kitab Abrakhas fi Algebra”. 

Didalam kejuruteraan beliau mengarang buku “Kitab fi ma Yahtaju Illaihi al Shona’ min 
al A’malul Hindasah" dan “Kitab fi Amal al Masthurah wa al Bukar wa al Kunia”. 
Didalam kitab ini beliau telah menggunakan kaedah terbaru cara melukis bulatan, 
segitiga dan sektornya. Beliau juga telah mengarang buku “Kitab Isthikraj al Do’il 
Murabba’ bimali Mal warna Tartabu minha”. 

Beliau berjasa kerana telah menyingkap ketidak seimbang di dalam perangkap bulan dan 
hasil dari penelitian beliau maka di karang buku “Az Zaij al Syamil”. Diantara karangan 
beliau di dalam astronomi ialah “Kitab al Majesti" dan “Kitab al Kamil”. 

"AL-HAITHAM (965 M)" 




Abu Ali Hasan Al Haitham yang dikenali sebagai Alhazen di barat, merupakan Bapa 
Optik Moden. Beliau merupakan pakar fizik yang terunggul melalui sumbangan terhadap 
kaedah optik dan saintifik. Abu Ali Hasan dilahirkan pada 965 Masihi di Basrah dan 
mendapat pendidikan di Basrah dan Baghdad. 

Sumbangan al-Haitham: 

Ibnu Haitham merupakan ilmuwan yang gemar melakukan penyelidikan. Antara uji kaji 
yang dijalankan ialah penyebaran cahaya dan wama, pantulan dan ilusi optik. Beliau 
mengkaji pembiasan sinaran cahaya melalui medium telus seperti air dan udara dan 
menemui undang-undang yang terdapat dalam pembiasan. 

Selain itu beliau merupakan tokoh yang pertama menjalankan kajian mengenai 
penyerakan cahaya kepada warna konstituen. Semasa kajian mendalam mengenai segmen 
sfera (gelas yang diisi air) beliau hampir membuat penemuan mengenai teori lensa 
pembesar yang dibangunkan di Itali tiga abad kemudiannya. S ne 11 dan Descartes pula 
terpaksa mengambil masa selama tiga abad kemudiannya untuk mencadangkan mengenai 
undang-undang sinus. 

Beliau menghabiskan banyak masa dengan teori pelbagai fenomena fizikal seperti 
pelangi, bayang-bayang, gerhana matahari dan ramalan mengenai keadaan fizikal cahaya. 
Pada abad ke- 13 Roger Bacon, Pole Witelo (Vitelbo) dan penulis-penulis mengenai optik 
era pertengahan di barat, menggunakan Opticae Theasaurus tulisan Ali Abu Hasan 
sebagai asas dalam kerja optik. Hasil kerja Ali Abu Hasan turut mempengaruhi Leonardo 
da Vinci dan Johann Kepler. Pendekatan beliau terhadap optik menghasilkan idea-idea 
baru dan terbukti melalui penemuan dalam kaedah uji kaji. 

Ali Abu Hasan memperincikan secara tepat pelbagai bahagian mata dan memberi 
penjelasan saintifik mengenai proses pengbhatan.Bebau menyangkal teori penglihatan 
Ptolemy dan Eucbd yang menyebut bahawa mata menghantar sinaran visual kepada 
objek yang dilihat. Menurut Ali Abu Hasan, sinaran berasal dalam objek yang dilihat dan 
dan bukan dalam mata. Beliau cuba menjelaskan mengenai penglihatan binokular dan 
memberi penjelasan yang betul mengenai pembesaran yang ketara dalam saiz matahari 
dan bulan semasa ia mendekati horizon. 

Ali Abu Hasan juga dikenali melalui penggunaan awal kamera obscura. Melalui kajian 
lanjut mengenai optik maka beliau digelar sebagai Bapa Optik Moden. 

Kajian beliau dalam catoptrics memfokuskan mengenai cermin parabolik dan sfera serta 
penyimpangan sfera. Beliau melakukan pemerhatian penting bahawa nisbah antara sudut 
biasan dan tuju tidak kekal dan tetap serta menyiasat mengenai kuasa lensa pembesar. 

Sumbangan beliau kepada fizik dan matematik amat besar. Dalam matematik beliau 
membangunkan geometri anabtikal dengan penemuan hubungan antara algebra dan 
geometri. 

Dalam fizik beliau mengkaji mengenai pergerakan mekanik tubuh manusia dan beliau 
merupakan manusia pertama mengemukakan bahawa tubuh manusia bergerak terus 
menerus kecuali suatu paksaan dari luar menghalangnya atau mengubah arah pergerakan. 

Karya-karya al-Haitham: 

Dalam bukunya Mizan al-Hikmah, Ali Abu Hasan membincangkan ketumpatan 
atmosfera dan menghasilkan hubungan antara atmosfera dan ketinggian.Beliau turut 
mengkaji pembiasan atmosfera dan membuat penemuan bahawa fajar senja hilang dan 
timbul apabila matahari berada pada 19 darjah di bawah horizon dan cuba mengukur 
ketinggian atmosferanya. 

Kitab-al-Manazir hasil tulisan Ali Abu Hasan telah diterjemahkan ke bahasa Latin 
semasa era pertengahan yang turut memuatkan perihal warna matahari terbenam. Antara 
lain karyanya termasuk: 

1 . Al'Jami’ ti Usul al'Hisab yang mengandungi teori-teori ilmu metametik dan 
metametik penganalisaannya; 

2. Kitab al-Tahlil wa al’Tarkib mengenai ilmu geometri; 

3. Kitab Tahlil ai'masa A il al ’Adadiyah tentang algebra; 

4. Maqalah fi Istikhraj Simat al'Qiblah yang mengupas tentang arah kiblat bagi 
segenap rantau; 

5. M.aqalah lima Tad'u llaih mengenai penggunaan geometri dalam urusan hukum 
syarak dan 

6. Risalah fi Sina'at al-Syi'r mengenai tekn ik penulisan puisi. 



"IBN YUNUS (975-1009M)" 



Beliau ialah Ali bin Abd Rahman, telah menjalankan penyelidikan dalam astronomi sejak 
tahun 975-1009 M. 

Sumbangan Ibn Yunus: 

Sumbangan beliau ialah menghasilkan jadual astronomi yang dikenali Zij al-Hakimi. 
Beliau banyak menjalankan penyelidikan di Mesir dan Sepanyol pada zaman Fatimiyah. 

Ibn Yunus merupakan pakar dalam bidang matematik, justeru itu beliau banyak 
melakukan kiraan semula terhadap beberapa jadual yang telah dibuat oleh ahli-ahli falak 
sebelumnya. 

Banyak maklumat tentang pemerhatiannya terhadap cakerawala dan telah direkodkan 
oleh Ibn Yunus. Antaranya ialah tentang kesan pembiasan udara kasa dan rekod 
pemerhatian kejadian gerhana bulan dan matahari yang dibuat di Masjid Abu Jaafar, 
Mesir. Ibn yunus telah menyusun jadual tentang pengiraan waktu terbit dan terbenamnya 
matahari berdasarkan sudut waktu, azimuth dan ketinggian matahari. Dengan ini 
pengiraan waktu solat menjadi lebih mudah dan jadual yang seumpama ini diubahsuai 
untuk kegunaan negara-negara Islam beratus-ratus tahun kemudiannya. Antara lain, 
beliau memperkenalkan kaedah pengiraan trigonometri sfera untuk penentuan arah kiblat. 



"AL-BIRUNI (973-1048M)" 




Beliau adalah Abu Rayhan al-Biruni. Dilahirkan di Khwarazm (kini Uzbekiztan) di Asia 
Tengah yang pada masa itu terletak dalam sempadan Kerajaan Parsi. Al-Biruni mendapat 
pendidikan dari seorang pakar astronomi dan matematik bernama Abu Nasr al-Mansur. 

Sumbangan al-Biruni: 

Bidang kajian al-Biruni tidak terbatas dalam bidang matematik dan astronomi sahaja, 
malahan meliputi teori-teori abstrak tentang falfasah. Kritikan terhadap pemikiran 
falsafah Yunani seperti Aristotle tentang kejadian alam merupakan sebahagian daripada 
pandangan kritisnya terhadap falsafah Yunani bahawa alam bersifat kekal dan 
mengemukakan pendapat bahawa alam ini terjadi secara exnihilo, iaitu daripada tiada 
kepada ada. Al-Biruni juga menjalankan kajian tentang geografi dan fizik. 

Karya-karya al-Biruni: 

Antara karya beliau yang teragung adalah Qanun al-Mas’udi yang setanding dengan buku 
Almagest olehn Ptolemy. Dalam buku yang berjudul Ifrad al-Maqal fi Amr al-Dalal, al- 
Biruni menggunakan te kn ik geometri bagi mengukur baying untuk mengetahui jarajk 
antara dua tempat dan menentukan ukur lilit bumi. Malahan menurut Nasr lagi, nilai ukur 
lilit bumi yang dihasilkan al-Biruni adalah yang paling baik pada zaman pertengahan. Al- 
Biruni banyak membuat kajian tentang matahari, bulan dan planet-planet, khususnya 
tentang sifat - sifat fizikal, pergerakan tahunan, panjang tahun tropika, jarak diantara 
planet dengan matahari, fenomena gerhana, fajar-fajar ( twilight ), pergerakan bulan, 
keserongan ekliptik bulan, pasang surut, kenampakan anak bulan dan kajian tentang jarak 
dan magnitude bintang. 

"IBNU SINA (980-1050M)" 




Beliau adalah Abu Ali Hussain Ibn Abdullah Ibn Sina, dan dikenali di Eropah dengan 
nama Avicenna. Mendapat pendidikan dalam bidang ilmu logika, ilmu ukur dan 
astronomi dari Abu Abdullah Natali. 

Sumbangan Ibnu Sina: 

Dalam kajian, beliau lebih banyak menekankan aspek uji kaji seperti dalam penyelidikan 
astronomi, kimia dan perubatan ( Nasr, 1992 ). Walaupun beliau dikenali sebagai salah 
seorang tokoh ilmuan falak Islam yang terkemuka, namun di Eropah beliau dikenali 
sebagai pakar perubatan melalui buku-bukunya seperti al-Qanun fi al-Tibb dan al-Shifa. 
Buku-buku perubatan beliau telah dijadikan bahan rujukan wajib untuk pelajar - pelajar 
perubatan selama beberapa kurun. 

Ibnu Sina juga dikenang sebagai orang yang banyak memberikan idea yang bersifat 
astrofizik. Menurut Shaharir ( 1987 ), terdapat persamaan fakta tentang konsep hubungan 
antara masa dengan pergerakan dan ruang yang dikemukakan oleh Ibnu Sina dengan teori 
Einstein. Konsep tersebut menjadi sebahagian daripada asas kosmologi moden. 

"OMAR KHAYYAM (1099-1166M)" 




Beliau ialah Ghiyath al-Din Abui Fateh Omar Ibn Ibrahim al-Khayyam dan dilahirkan 
pada tahun 1044 di Parsi. Khayyam sebenarnya bermaksud pembuat khemah. 

Sumbangan Omar Khayyam 

Sumbangan terbesar Omar Khayyam ialah dalam bidang Algebra.Beliau pernah membuat 
percubaan untuk mengklasifikasikan kebanyakan persamaan algebra tennasuk persamaan 
darjah ke tiga.Malah beliau juga menawarkan beberapa penyelesaian untuk beberapa 
masalah algebra. Ini termasuklah penyelesaian geometrik bagi persamaan kiub dan 
sebahagian daripada penyelesaian kebanyakan persamaan lain. 

Pengklasifikasian persamaan yang dilakukan oleh Omar Khayyam adalah berasaskan 
kerumitan sesuatu persamaan.Omar Khayyam telah mengenal pasti 13 jenis bentuk 
persamaan kiub. Kaedah penyelesaian persamaan yang digunakan oleh Omar Khayyam 
adalah bersifat geometrikah 

Dalam bidang geometri pula, beliau banyak membuat kajian-kajian yang menjurus 
kepada pembentukan teori garisan selari. 

Beliau juga pernah diarahkan oleh Sultan Saljuq - Malikshah Jalai al-Din untuk bekerja 
di balai cerap.Di sana, beliau ditugas untuk menentukan kalendar solat yang tepat. 



17 



Generated by Foxit PDF Creator© Foxit Software 
http://www.foxitsoftware.com For evaluation only. 



Khayyam berjaya memperkenalkan kalendar yang hampir-hampir tepat dan dinamakan 
Al-Tarikh-al- Jalali. 

Selain itu, Omar Khayyam juga turut menyumbang dalam bidang lain seperti 
pembangunan kaedah menentukan graviti.Dalam bidang metafizik, beliau menulis tiga 
buku. Beliau juga terkenal sebagai seorang ahli astronomi terkenal dan juga doktor.Selain 
dalam bidang sains, Omar Khayyam juga terkenal sebagai seorang penyair yang hebat di 
zamannya. 

Karya-karya Omar Khayyam 

Malah, beliau pernah menjadi terkenal di kalangan dunia barat sejak tahun 1839 apabila 
Edward Fitzgerald menerbitkan terjemahan bahasa Inggeris bagi bukunya - 
Rubaiyat.Buku ini menggambarkan kehebatan dan kekayaan ilmu yang dimiliki Omar 
Khayyam. Omar Khayyam juga menulis pelbagai jenis buku dan monograf dalam 
pelbagai jenis bidang. 

Antaranya ialah 10 buku dan 30 monograf berjaya dikesan. Daripada jumlah ini, empat 
buah buku adalah berkaitan matematik, fizik (tiga), metafizik (tiga) dan satu untuk 
algebra dan geometri. 

Bukunya 'Mazalat fi al-Jabr wa al-Muqabila’ adalah karya agungnya dalam bidang 
algebra dan sangat penting dalam perkembangan algebra. 

"AL-IDRISIC 1099-1 166M)" 




Beliau ialah Abu Abdallah Mohammed Ibnu As-Syarif Al-Idrisi. Beliau lebih dikenali 
dengan panggilan Al-Idrisi, sempena nama bapanya. Al-idrisi dilahirkan pada tahun 1099 
masihi di Ceuta, Sepanyol dan meninggal dunia pada tahun 1 166 masihi. 

Sumbangan al-Idrisi 

Sumbangan utama tokoh ini ialah menghasilkan bebola perak seberat 400 paun untuk 
Raja Roger II, lengkap dengan membahagikan dunia kepada 7 iklim, laluan perdagangan, 
teluk, tasik, sungai, bandar-bandar besar, bukit dan lembah serta gunung-ganang. 

Beliau juga mencatatkan jarak dan ketinggian sesuatu tempat dengan tepat. Tokoh 
Geografi kurun ke- 12 ini kemudiannya menghasilkan buku Nuzhah al Musytaq fi I sht iraq 
al Afaq (Kenikmatan pada Keinginan Untuk Menjelajah Iklim) atau Roger's Book iaitu 
sebuah ensiklopedia geografi yang mengandungi peta dan informasi tentang negara 
Eropah, Afrika dan Asia. Mencatatkan perihal masyarakat, budaya, kerajaan dan cuaca 
negara-negara yang terdapat di dalam petanya. 

Beliau turut menggunakan semula garisan lintang dan garisan bujur yang diperkenalkan 
sebelumnya dalam peta yang dihasilkan. Beberapa abad lamanya, Eropah menggunakan 
peta Al Idrisi dan turut menggunakan hasil kerja ilmuwan ini ialah Christopher 
Columbus. 

"NASIR AL-DIN AL-TUSI (1201-1274M)" 




Beliau dilahirkan di Tous, Khorasan, Iran, Nasir memulakan pendidikannya pada masa 
awal lagi. Di Tous, beliau mengaji al-Quran, Hadis, dan jurisprudens Syiah, serta belajar 
bahasa Arab, logik, falsafah, matematik, perubatan, dan astronomi. Ketika masih muda, 
beliau berpindah ke Nishapur untuk belajar falsafah di bawah Farid al-Din Damad, dan 
matematik di bawah Muhammad Hasib. 

Sumbangan Nasir al-Din al-Tusi: 

Nasir merupakan orang pertama untuk mengolahkan trigonometri sebagai satu bidang 
matematik yang berasingan. Nasir mencipta jadual-jadual pergerakan planet yang persis 
seperti yang digambarkan dalam bukunya kedudukan planet. Sistem planetnya 
merupakan sistem yang paling maju pada zamannya dan digunakan secara meluas 
sehingga perkembangan model heliosentrik pada zaman Copemicus. Antara Ptolemy dan 
Copemicus, Nasir dianggap sebagai ahli astronomi yang paling unggul pada masanya. 

Nasir mereka te knik geometri yang dipanggil Gandingan Tusi untuk model-model 
planetnya yang menjanakan gerakan linear daripada jumlah dua gerakan bulat. Beliau 
juga menghitung nilai sebanyak 51" untuk liukan tahunan ekuinoks dan menyumbang 
kepada sebilangan pembinaan dan penggunaan alat astronomi, termasuk astrolab. 

Nasir memberikan penjelasan pertama tentang seluruh sistem trigonometri sfera dan satah 
yang masih wujud pada hari ini. Beliau juga banyak menulis tentang biologi dan 
merupakan salah satu perintis untuk sejenis evolusionisme dalam pemikiran saintifik. 

Karya-karya Nasir al-Din al-Tusi: 

Beliau menulis sebuah buku, Zij-i ilkhani (. Jadual-jadual Ilkhani). Buku ini mengandungi 
nama-nama bintang, serta jadual astronomi untuk menghitung. 

Antara lain Karya mengenai Sisi Empat, beliau merupakan orang pertama untuk 
tnenyenaraikan enam kes yang berbeza bagi segi tiga sudut tegak dalam trigonometri 
sfera. 



"ULUGH BEG(1393-1449M)" 




Beliau ialah Mohammad Taragay ibnu Shah Rukh. Beliau adalah cucu kepada Timurlane 
(1336-1405), panglima Mongol yang amat terkenal. Ulugh Beg dilahirkan di Soltaniyah, 
Iran. Beliau memerintah Empayar Timurid dari tahun 1447 sehingga 1449. Dalam 
konflik perebutan kuasa pemerintahan zamannya beliau telah di bunuh oleh anaknya, 
Abdul Latif yang kemudian menggantinya memerintah Empayar Timurid di Samarkand 
(Tajikistan). 

Sumbangan Ulugh Beg 

Ulugh Beg adalah adalah seorang pemerintah, guru, saintis dan ahli astronomi. Pada 
zaman pemerintahannya beliau telah membina sebuah pusat pengajian ilmu di Samarkand 
dan menjemput ramai sarjana khasnya di bidang astronomi dan matematik agar belajar 
dan mengajar di sana. Beliau juga telah membina sebuah balai cerap yang diberi nama 
Zurkhani Zij. Balai cerap ini menggunakan sebuah sextant gergasi untuk menentukan 
kedudukan objek-objek samawi. 

Sextant itu diberi nama Sextant Fakhri. Dengan tanpa bantuan alatan moden seperti 
teleskop, Ulugh Beg telah berjaya mengenalpasti dan membina zij (jadual) menerangkan 
tentang kedudukan 1012 butir bintang secara tepat. Beliau juga mencatit kaedah-kaedah 
dan teori sfera geometri dan trigonometri. 

Hasil kerja beliau ditulis dalam bahasa Arab kemudian diterjemahkan kepada bahasa 
Parsi dan Latin dan menjadi rujukan sehingga ke Eropah. 

TOKOH FALAK MALAYSIA 

SHEIKH MUHAMMAD TAHIR JALALUDDIN 




Al L AH V Afi HA M SHElKH UUMAJiUAD 
JALALUDDIN AL FALAKI ALAZMARI 



Nama penuhnya Muhammad Tahir bin Syeikh Muhammad, atau dikenali dengan 
gelaran Sheikh Muhammad Tahir Jalaluddin Al-Falaki Al-Azhari ( 9 Disember 1869 - 26 
Oktober 1956 1. merupakan tokoh bidang Falak Syari di alam Melayu Nusantara yang 
telah memantapkan bidang fardu kifayah tersebut di rantau ini menerusi pengajaran, 
penggunaan dan penyibaran ilmu tentangnya di kalangan 'alim ulamak yang 
bertanggungjawab membuat taqwim Islam tempatan. 

Kehidupan Awal: 

Sheikh Muhammad Tahir dilahirkan pada hari Selasa 4 Ramadhan 1286 Hijrah 
bersamaan 7 November 1869 di Ampat Angkat, Bukit Tinggi Minangkabau . Sumatra 
Barat . Bapanya seorang ulamak dikenali sebagai Sheikh Muhammad (jug a bergelar 

Tuanku Muhammad atau Tuanku Cangking); datuknya keturunan bangsawan 
Minangkabau bernama Tuanku Ahmad Jalaluddin. 

Beliau yatim ketika kecil lagi dan dibesarkan oleh keluarga pihak ibunya; dan apabila 
berumur hampir 12 tahun, telah dihantar ke Makkah untuk belajar dan mendalami ilmu- 
ilmu agama Islam. Beliau berada di Makkah selama lebih 12 tahun. Di antara bidang- 
bidang yang telah beliau perolehi dan perdalami ialah ilmu-ilmu al Qur'an, Hadith, 
Tauhid, Fiqah, Usul Fiqh, Nahu, Saraf, Bayan, Ma'ani, Badi', ’Arudh, Mantiq, Tafsir, 
Hisab Handasah dan Falak. Beliau banyak dipengaruhi oleh ilmu, pendekatan dan 
kealiman peribadi gurunya, Sheikh Ahmad Khatib iaitu saudara berpangkat sepupu 
dengannya yang pada waktu itu terlantik sebagai Mufti Mazhab S ha II 'i di Masjidil 
Haram. Sheikh Tahir pulang ke Sumatra ketika berumur 24 tahun dan selepas 4 tahun di 
sana, sekali lagi berangkat ke Timur Tengah, kali ini ke Mesir. 

Pengajian: 

Bidang Falak telah beliau perdalami lagi semasa belajar di Universiti Al-Azhar, Mesir 
selama 4 tahun (1314-1318 H. bersamaan 1893-1897 M.). Semasa di situ beliau 
menerima juga pengaruh daripada pemikiran Sayid Jamaluddin Al-Afghani dan Sheikh 
Muhammad Abduh, tokoh Gerakan Isiah (Pembersihan) dan Reformasi Islam yang 
berjuang untuk membersihkan Islam daripada fahaman yang bercampur-baur adat-resam 
kuno, dan mengembalikan Islam ke landasan al-Qur'an dan Hadith yang suci. Lantaran 
kegiatan Sheikh Muhammad Tahir yang berkait dengan pemikiran Reformasi inilah, 
beliau dikenali juga sebagai ahli’Kaum Muda’atau golongan ulamak Reformis di kalangan 
masyarakat Melayu-Nusantara. 

Semasa di Mesir beliau mula berdampingan dengan tokoh-tokoh perjuangan Islam - 
seperti Sheikh Muhammad Rashid Ridha — yang bergiat dalam penulisan rencana- 
rencana melalui akhbar yang berunsur Islam, seperti Al-Manar. Sheikh Muhammad Tahir 
pemah juga menyumbangkan rencana-rencana ilmiah dalam akhbar tersebut. Pendekatan 
seperti ini telah beliau terapkan sekembalinya ke Tanah Melayu, dengan membuat 

banyak sumbangan kepada majalah-majalah Al-lmam dan Al-lkhwan (di bawah kelolaan 
Sved Sheikh Sved Ahmad Al-Hadi dan lain-lain rakannya, dan akhbar -Saudara. 

Dalam zaman mudanya, Sheikh Tahir kerap berulang-alik ke Makkah dan Mesir, sama 
ada untuk membawa jemaah haji dari Sumatra ataupun untuk membuat perniagaan secara 
sampingan. Perkahwinan Sheikh Muhammad Tahir semasa zaman mudanya di Sumatra 
tidak kekal. Beliau bernikah dan bercerai sebanyak 5 kali semasa itu, di atas persetujuan 
pihak-pihak isteri berkenaan, kerana adat Minangkabau waktu itu sangat mendorong para 
wanita dan keluarga mereka untuk memperolehi zuriat daripada 'alim ulamak. Walau 
bagaimanapun, sistem Adat Perpatih yang kuat itulah juga di antara sebab-sebab Sheikh 
Tahir berpindah keluar dari daerah Minangkabau dan merantau ke Tanah Melayu mulai 
tahun 1317H/ 1899M. 

Sumbangan: 

Sheikh Muhammad Tahir telah melahirkan karya-karya yang meliputi beberapa bidang. 
Yang paling penting dari sudut Falak Syar'i ialah kitab Natijatul’Umur (diterbitkan pada 
tahun 1357 H./ 1936 M.) iaitu kira-kira untuk Taqwim Hijrah dan persamaannya dengan 
Taqwim Miladi (Masehi), hala kiblat, dan waktu solat untuk sepanjang zaman; dan Kitab 
Jadual Pati Kiraan iaitu panduan untuk menentukan waktu solat dan arah kiblat berserta 
logarithms untuk mengiranya (diterbitkan pada tahun 1362 H./ 1941 M.). 

Sheikh Muhammad Tahir Jalaluddin Al-Falaki Al-Azhari telah kembali ke rahmatullah 
pada pagi Jumaat 21 Rabiulawal 1377 (bersamaan 26 Oktober 1956) pada usia 87 tahun, 
dan dikebumikan di Tanah Perkuburan Jalan Baru, Kuala Kangsar, Perak. Jabatan 
Muzium Negara Malaysia telah mengistiharkan tempat pemakaman beliau sebagai 
makam bersejarah untuk memperingati jasa beliau. Kini Kerajaan Negeri Pulau Pinang 
menamakan sebuah Pusat Observatori di Pantai Acheh Pulau Pinang sebagai Pusat Falak 
Sheikh Tahir, bagi memperingati peranan dan ketokohan beliau dalam bidang Falak. 

TUAN HAJI MOHD KHAIR BIN HAJI TAIB 

Allahyarham Tuan Haji Mohd. Khair Bin Hj. Mohd Taib, atau dikenalinya juga dengan 
nama Pak Khair dilahirkan pada malam Jumaat, 11.30 malam, 8 September 1922 M 
bersamaan dengan 7 Rabiul awal, 1340 H. Beliau dilahirkan di Kampung Bakar Bata, 
Alor Setar. 

Allahyarham Tuan Haji Mohd Khair Bin Hj. Mohd Taib, mendapat pendedahan awal 
mengenai ilmu falak ketika beliau belajar di Madrasah al-Hamidiah ( Limbung Kapal ) 
pada tahun 1936. Ketika itu melalui gurunya Ku Arifin, beliau mempelajari kaedah 
pengiraan waktu solat. 

Ketika Ma’had Mahmud, mata pelajaran ilmu falak syarie telah diajar. Walaupun modul 
pengajaran ketika itu hanya merangkumi penggunaan Rubu’ Mujayyab, beliau tetap 
menunjukkan minat yang mendalam terhadap ilmu falak. Guru yang mengajarnya itu 
ialah Ku Ariffin. 

Setelah tamat pengajian di al-Mahsyur, Pulau Pinang, di dorong minat yang sangat 
mendalam terhadap ilmu falak, beliau pergi ke Kuala Kangsar, Perak bagi berguru 
dengan seorang tokoh falak yang sangat dihormati ketika itu iaitu Syeikh Tahir 
Jalaluddin. Dalam pertemuan itulah, Tuan Haji Mohd Khair melahirkan hasratnya untuk 
bergurukan ilmu falak dari Syeikh Tahir, dengan nada yang bersungguh-sungguh. Syeikh 
Tahir dengan senang hatinya menerima beliau sebagai muridnya. Beliau yakin bahawa 
Tuan Haji Mohd. Khair akan menjadi satu-satu anak muridnya nanti yang mewarisi 
kemahiran dalam ilmu falak. 

Dengan penerimaannya sebagai murid, Tuan Haji Mohd. Khair telah diberikan sebuah 
peti besi yang penuh berisi dengan peralatan untuk mempelajari ilmu falak. Setelah itu 
bermulalah pengajian beliau dengan Syeikh Tahir dalam pengajian ilmu falak sesudah 
sekian lama menantikan saat tersebut. 

